b"\n_START_ARTICLE_\nAgut\xc3\xad de Coiba\n_START_SECTION_\nReproducci\xc3\xb3\n_START_PARAGRAPH_\nT\xc3\xa9 lloc durant tot l'any. La gestaci\xc3\xb3 t\xc3\xa9 una durada de 104\xe2\x80\x93120 dies i la ventrada acostuma a ser d'1\xe2\x80\x932 cries cobertes de p\xc3\xa8l, les quals s\xc3\xb3n capaces (al cap d'una hora) de c\xc3\xb3rrer. S\xc3\xb3n deslletades despr\xc3\xa9s de 20 dies i deixen el territori dels pares quan neix la seg\xc3\xbcent ventrada o l'aliment esdev\xc3\xa9 esc\xc3\xa0s.\n_START_SECTION_\nAlimentaci\xc3\xb3\n_START_PARAGRAPH_\nEs nodreix, de dia, dels fruits caiguts al terra del bosc i d'altres mat\xc3\xa8ries vegetals.\n_START_SECTION_\nH\xc3\xa0bitat\n_START_PARAGRAPH_\nViu als boscos de fulla caduca i matollars a prop de l'aigua.\n_START_SECTION_\nDistribuci\xc3\xb3 geogr\xc3\xa0fica\n_START_PARAGRAPH_\nEs troba a Panam\xc3\xa0: \xc3\xa9s un endemisme de l'illa de Coiba.\n_START_SECTION_\nLongevitat\n_START_PARAGRAPH_\nLa seva esperan\xc3\xa7a de vida \xc3\xa9s de fins a 17 anys en captivitat.\n_START_SECTION_\nEstat de conservaci\xc3\xb3\n_START_PARAGRAPH_\nEst\xc3\xa0 amena\xc3\xa7at per la p\xc3\xa8rdua del seu h\xc3\xa0bitat natural, el desenvolupament del turisme, els huracans i les malalties."